ΓΡΑΠΤΗ ΕΡΩΤΗΣΗ E-2592/00

υποβολή: Gorka Knrr Borrs (Verts/ALE) προς την Επιτροπή

(1 Αυγούστου 2000)

Θέμα: Καλαθόσφαιρα

Πρόσφατα, μια ομάδα επαγγελματικών ενώσεων καλαθόσφαιρας που ανήκουν στην Ένωση Ευρωπαϊκών Συνδέσμων Καλαθόσφαιρας (ULEB) συγκρότησε τον Ευρωπαϊκό Σύνδεσμο, έναν οργανισμό που βρίσκεται στα περιθώρια των ομοσπονδιακών δομών, αφού η Διεθνής Ομοσπονδία Καλαθόσφαιρας (FIBA) αρνήθηκε επανειλημμένα να διαπραγματευθεί με τις ομάδες που ζητούσαν έτσι την αναθεώρηση πολλών πτυχών που συνδέονται με τη διοργάνωση αγώνων πουπήρχε μέχρι σήμερα (που κατά το προσεχές έτος θα ονομάζεται Suproleague), όπως, για παράδειγμα, το σύστημα διοργάνωσης αγώνων και παραχώρησης των τηλεοπτικών δικαιωμάτων και εικόνων.

Αφότου ανακοινώθηκε η συγκρότηση αυτής της νέας Ευρωπαϊκής Ένωσης Καλαθόσφαιρας που εγκαινιάστηκε από την ULEB, η FIBA απείλησε με αναστολή ασκήσεως καθηκόντων τους διαιτητές που θα λαβαίνουν μέρος σε συναντήσεις αυτών των διαδικασιών διοργάνωσης αγώνων και, μάλιστα, απείλησε με κυρώσεις τις γαλλικές ομάδες που εκδήλωσαν ενδιαφέρον συμμετοχής στην νέα Ένωση, πράγμα που οδήγησε στην απουσία γάλλων αντιπροσώπων.

Ποια είναι η γνώμη της Επιτροπής σχετικά με τις απειλές αυτές και τις δράσεις εναντίον ομάδων και διαιτητών καλαθόσφαιρας εκ μέρους της FIBA, ενός οργανισμού δηλαδή συγκροτημένου από τις κρατικές ομοσπονδίες καλαθόσφαιρας, μεταξύ άλλων και από τις ομοσπονδίες των 15 κρατών μελών, δηλαδή κρατών που οφείλουν να σέβονται την ελεύθερη επιχείρηση και, επιπλέον, επιχορηγούν τις ζημίες αυτών των ομοσπονδιών διαμέσου του προϋπολογισμού.

Απάντηση της κ. Reding εξ ονόματος της Επιτροπής

(6 Οκτωβρίου 2000)

Η Επιτροπή σεβόταν ανέκαθεν την αυτονομία των αθλητικών ενώσεων όσον αφορά την οργάνωση του αθλήματός τους. Πράγματι, οι περισσότεροι κανόνες που έχουν θεσπιστεί από αυτές τις ενώσεις δεν βασίζονται σε οικονομικά κίνητρα, αντίθετα, καθορίζονται από τη φύση και τους ειδικούς στόχους του εκάστοτε αθλήματος. Τα πράγματα είναι πολύ διαφορετικά όταν μια απόφαση αθλητικής ένωσηςπαγορεύεται από οικονομική λογική. Σε αυτή την περίπτωση, και όπως το έχειπενθυμίσει πολλές φορές το Ευρωπαϊκό Δικαστήριο από το 1974 και εξής, οι αθλητικοί κανόνες εμπίπτουν στο κοινοτικό δίκαιο και η Επιτροπή, ως θεματοφύλακα της συνθήκης για την ΕΚ, πρέπει να φροντίζει για την τήρηση των κανόνων αυτών.

Η Επιτροπή(1) έχει ήδη γνωστοποιήσει στις ευρωπαϊκές αθλητικές ομοσπονδίες ότι ακόμα και εάν μία μόνον ομοσπονδία διαχειρίζεται ένα άθλημα σύμφωνα με την αθλητική παράδοση οργάνωση απόλυτα συμβατή με τη συνθήκη για την ΕΚ , δεν πρέπει να εξαιρούνται και άλλα σενάρια οργάνωσης του αθλητισμού. Στην έκθεση του Ελσίνκι για τον αθλητισμό η Επιτροπή έκανε γνωστή την προσήλωσή της στην παραδοσιακή οργάνωση του αθλητισμού και στις αξίες του. Ωστόσο, η Επιτροπή δεν θα μπορούσε να αντιταχθεί στις εξελίξεις, στο βαθμό που δεν έχει ούτε τη θέληση, ούτε τα δικαστικά μέσα να επιβάλει μια και μόνον άποψη για τον αθλητισμό.

Έως σήμερα δεν έχειποβληθεί επίσημα καμία καταγγελία για αυτό το ζήτημα στην Επιτροπή. Συνεπώς η Επιτροπή δεν μπορεί, σε αυτό το στάδιο, να λάβει θέση όσον αφορά τη συμπεριφορά που καταγγέλλει ο κ.

βουλευτής. Εάνποβληθεί καταγγελία, η Επιτροπή θα την εξετάσει όπως έχει ήδη πράξει στο παρελθόν, λαμβάνονταςπόψη τόσο τους κανόνες του ανταγωνισμού όσο και την ιδιαίτερη φύση της αθλητικής δραστηριότητας.

(1) Ομιλία του κ. Mario Monti με την ευκαιρία της συνεδρίασης της Επιτροπής με τις ευρωπαϊκές αθλητικές ομοσπονδίες στις Βρυξέλλες την 17.4.2000.